নেব্রাস্কা (চলচ্চিত্র)

নেব্রাস্কা ২০১৩ সালে মুক্তিপ্রাপ্ত মার্কিন সাদাকালো হাস্যরসাত্মক নাট্যধর্মী পথ চলচ্চিত্র। এটি রচনা করেছেন বব নেলসন এবং পরিচালনা করেছেন আলেকজান্ডার পেইন। এতে শ্রেষ্ঠাংশে অভিনয় করেছেন ব্রুস ডার্ন, উইল ফোর্ট, জুন স্কুইব, ও বব ওডেনকার্ক। নেব্রাস্কা চলচ্চিত্রটি ২০১৩ কান চলচ্চিত্র উৎসবে পাল্ম দরের জন্য মনোনীত হয়, এবং ডার্ন শ্রেষ্ঠ অভিনেতা বিভাগে পুরস্কৃত হন। চলচ্চিত্রটি ৬টি বিভাগে একাডেমি পুরস্কারের মনোনয়ন লাভ করে, বিভাগগুলো হল শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ অভিনেতা, শ্রেষ্ঠ পার্শ্ব অভিনেত্রী, শ্রেষ্ঠ মৌলিক চিত্রনাট্য ও শ্রেষ্ঠ চিত্রগ্রহণ। চলচ্চিত্রটি সমালোচকদের কাছে প্রশংসিত হয় এবং ব্যবসায়িক দিক থেকেও সফলতা অর্জন করে। $১৩.৫ মিলিয়ন ব্যয়ে নির্মিত চলচ্চিত্রটি বক্স অফিসে $২৭.৭ মিলিয়ন আয় করে। তা সত্ত্বেও, এটি প্যারামাউন্ট ভিনটেজের শেষ চলচ্চিত্র, ২০১৩ সালের ডিসেম্বরে প্রতিষ্ঠানটি বন্ধ হয়ে যায়। ব্রুস ডার্ন - উড্রু টি. "উডি" গ্র্যান্ট, ডেভিড ও রসের বাবা এবং কেটের স্বামী উইল ফোর্ট - ডেভিড গ্র্যান্ট, উডি ও কেটের ছোট ছেলে এবং রসের ভাই জুন স্কুইব - কেট গ্র্যান্ট, উডির স্ত্রী এবং রস ও ডেভিডের মা স্টেসি কিচ - এড পেগ্রাম, উডির প্রাক্তন ব্যবসায়ের অংশীদার বব ওডেনকার্ক - রস গ্র্যান্ট, উডি ও কেটের বড় ছেলে এবং ডেভিডের ভাই ম্যারি লুইস উইলসন - আন্ট মার্থা, উডির ভাইয়ের স্ত্রী অ্যাঞ্জেলা ম্যাকইউয়ান - পেগ ন্যাগি, উডির সাবেক প্রেমিকা র‍্যান্স হাওয়ার্ড - আঙ্কল রে, উডির ভাই ডেভিন র‍্যাট্রে - কোল, রে ও মার্থার ছেলে টিম ড্রিসকল - বার্ট, রে ও মার্থার ছেলে মেলিন্ডা সিমনসেন - লিঙ্কনের রিশেপশনিস্ট অ্যাবাউট শ্মিট নির্মাণকালে প্রযোজক আলবার্ট বার্জার ও রন ইয়ের্ক্সা আলেকজান্ডার পেইনকে বব নেলসনের চিত্রনাট্য দিয়ে তাকে এই চিত্রনাট্য নিয়ে চলচ্চিত্র নির্মাণ করতে একজন পরিচালকের নাম সুপারিশ করতে বলেন। পেইনকেই চলচ্চিত্রটির নির্মাণের জন্য বলা হলে তিনি তখন নির্মাণাধীন সাইডওয়েস পর পুনরায় আরেকটি পথ চলচ্চিত্র নির্মাণ করতে চাচ্ছিলেন না। তিনি সে সময়ে শুরু করা দ্য ডিসেন্ড্যান্টস সম্পন্ন করা পর্যন্ত অপেক্ষা করার সিদ্ধান্ত নেন। নেব্রাস্কা পেইনের প্রথম চলচ্চিত্র যাতে তিনি সরাসরি লেখনীর সাথে জড়িত ছিলেন না এবং চিত্রধারণ শুরুর আগে তিনি অল্প কয়েকটি বিষয়ে পরিবর্তন আনেন। পাণ্ডুলিপি পড়ার পর পেইন বয়স্ক বাবা উডি গ্র্যান্টের চরিত্রের জন্য ব্রুস ডার্নের কথা ভাবেন। অভিনয়শিল্পী নির্বাচনকার্য শুরু হলে পেইন পঞ্চাশজনের অধিক অভিনয়শিল্পীর সাথে যোগাযোগ করেন। কারণ প্যারামাউন্ট বড় তারকাদের চেয়েছিল, ফলে শুরুতে জিন হ্যাকম্যান, রবার্ট ডি নিরো, রবার্ট ডুভল, জ্যাক নিকোলসন ও রবার্ট ফরস্টারকে এই চরিত্রের জন্য সংক্ষিপ্ত তালিকায় যোগ করা হয়েছিল। হ্যাকম্যান ইতোমধ্যে অবসরে চলে গিয়েছিলেন, ডুভল ও ডি নিরো অন্য কাজে ব্যস্ত ছিলেন। পেইন পুনরায় ডার্নের কথা বিবেচনায় আনেন এবং তাকে নির্বাচন করেন। ডেভিড গ্র্যান্ট চরিত্রের জন্য কয়েকজন উল্লেখযোগ্য হলিউড অভিনেতার কথা ভাবা হয়েছিল। ব্রায়ান ক্র্যানস্টনকে এই চরিত্রটির চিত্রনাট্য পড়েছিলেন, কিন্তু পেইন তাকে এই চরিত্রের জন্য অনুপযুক্ত বিবেচনা করেন। এই চরিত্রের জন্য বিবেচিত অন্যান্য অভিনেতারা হলেন পল রুড, কেসি অ্যাফ্লেক, ও ম্যাথু মডিন, যারা নিজেরাই গণমাধ্যমে তাদের কথা বিবেচনা করা হয়েছিল বলে উল্লেখ করেন। পেইন পরবর্তীকালে উইল ফোর্টকে নির্বাচন করেন। নেব্রাস্কা চলচ্চিত্রটি চিত্রগ্রহণ শুরু হয় ২০১২ সালের নভেম্বরে নেব্রাস্কা অঙ্গরাজ্যে। পরবর্তীকালে বিলিংস, মন্টানা, বাফালো, ওয়াইয়োমিং, ও র‍্যাপিড সিটি, সাউথ ডাকোটায় চিত্রগ্রহণ হয়, এবং ডিসেম্বরে ৩৫ দিন দৃশ্যধারণের পর সমাপ্ত হয়। নেব্রাস্কা কমিউনিটির মধ্যে অ্যালেন, ব্যাটল ক্রিক, এলজিন, হুপার, লিংকন, লিয়ন্স, ম্যাডিসন, নরফুক, ওসমন্ড, পিয়ার্স, প্লেইনভিউ, স্ট্যানটন ও টিলডেনে চিত্রগ্রহণ করা হয়। ২০১৩ সালের ২৫শে নভেম্বর নেব্রাস্কার নরফুকে চলচ্চিত্রটির উদ্বোধনী প্রদর্শনী হয়। নেব্রাস্কা চলচ্চিত্রের সুর করেছেন টিন হ্যাটের সদস্য মার্ক অর্টন। এই চলচ্চিত্রে টিন হ্যাটের অন্যান্য সদস্যদের গাওয়া গান রয়েছে, যার মধ্য দিয়ে ২০০৫ সালের পর এই সঙ্গীতদলের তিনজন প্রাথমিক সদস্য একসাথে কাজ করেন। ২০১৩ সালের ১৯ নভেম্বর মিলান রেকর্ডস থেকে একটি সাউন্ডট্র্যাক অ্যালবাম প্রকাশিত হয়। "NEBRASKA (15)"। ব্রিটিশ বোর্ড অব ফিল্ম ক্লাসিফিকেশন। সেপ্টেম্বর ৫, ২০১৩। সংগ্রহের তারিখ ২৬ নভেম্বর ২০২০।  "2013 Feature Film Production Report" (পিডিএফ)। দ্য হলিউড রিপোর্টার। ২১ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ নভেম্বর ২০২০।  "Nebraska (2013)"। বক্স অফিস মোজো। সংগ্রহের তারিখ ২৬ নভেম্বর ২০২০।  "Alexander Payne's Nebraska wraps filming in Montana, headed to Wyoming and South Dakota next"। ডিসেম্বর ৩, ২০১২। আগস্ট ১৪, ২০১৭ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২০।  "2013 Official Selection"। কান চলচ্চিত্র উৎসব। ১৮ এপ্রিল ২০১৩। সংগ্রহের তারিখ ২৬ নভেম্বর ২০২০।  "Cannes Film Festival: Awards 2013"। কান চলচ্চিত্র উৎসব। ২৬ মে ২০১৩। সংগ্রহের তারিখ ২৬ নভেম্বর ২০২০।  গুডসেল, লুক (অক্টোবর ৯, ২০১৩)। "Interview: Alexander Payne on Nebraska"। রটেন টম্যাটোস। ফ্লিক্সটার। আগস্ট ৩, ২০১৫ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০২০।  রায়ান, মাইক (অক্টোবর ১০, ২০১৩)। "Alexander Payne On 'Nebraska' & Why He's Not Making Fun Of People From The Midwest"। হাফপোস্ট। এওএল। সংগ্রহের তারিখ ২৭ নভেম্বর ২০২০।  ব্রডেসার-আকনার, ক্লোদ (অক্টোবর ১১, ২০১১)। "Paramount Demands a Budget Cut and a Big Star for Alexander Payne's Black-and-White Movie"। ভালচার। নিউ ইয়র্ক। সংগ্রহের তারিখ ২৭ নভেম্বর ২০২০।  এনজি, ফিলিয়ানা (মার্চ ১৪, ২০১২)। "Alexander Payne Says Bryan Cranston Not Right for Upcoming Project 'Nebraska'"। দ্য হলিউড রিপোর্টার। প্রমিথিউস গ্লোবাল মিডিয়া। সংগ্রহের তারিখ ২৭ নভেম্বর ২০২০।  ডেভিস, এডওয়ার্ড (আগস্ট ৬, ২০১২)। "Bruce Dern & Will Forte Confirmed For Alexander Payne's 'Nebraska,' Shooting Starts In October"। দ্য প্লেলিস্ট। ইন্ডিওয়্যার। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০২০।  বেনিংটন, রন (মে ১১, ২০১২)। "Matthew Modine: Directed by the Best"। দি ইন্টারোব্যাং। সিরিউস এক্সএম রেডিও। অক্টোবর ১২, ২০১৩ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০২০।  "Archived copy"। ডিসেম্বর ১৭, ২০১৩ তারিখে মূল থেকে আর্কাইভ করা। সংগ্রহের তারিখ ডিসেম্বর ১৭, ২০১৩।  "Alexander Payne's Nebraska to Feature Music by Tin Hat's Mark Orton"। ফিল্ম মিউজিক রিপোর্টার। মে ৮, ২০১৩। সংগ্রহের তারিখ ২৭ নভেম্বর ২০২০।  ম্যাকুইস্টন, জেমস (অক্টোবর ৩, ২০১৩)। "Mark Orton Weaves Panoramic, Americana-Packed Score for Upcoming Alexander Payne Film Nebraska"। নিউফিউটুর। সংগ্রহের তারিখ ২৭ নভেম্বর ২০২০।  "Milan Records to Release Soundtrack for Alexander Payne's Nebraska"। ফিল্ম মিউজিক রিপোর্টার। সেপ্টেম্বর ১৮, ২০১৩। সংগ্রহের তারিখ ২৭ নভেম্বর ২০২০।  উইকিউক্তিতে নেব্রাস্কা (চলচ্চিত্র) সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে নেব্রাস্কা (ইংরেজি) বক্স অফিস মোজোতে নেব্রাস্কা (ইংরেজি) মেটাক্রিটিকে নেব্রাস্কা (ইংরেজি) রটেন টম্যাটোসে নেব্রাস্কা (ইংরেজি)